# Nyfødt barn af forældre med COVID-19

**Kære forældre.**

Tillykke med jeres nyfødte barn.

Hvis I som forældre har fået påvist Covid-19, kan I smitte andre. Det er derfor i jeres situation bedst at være hjemme og ikke på hospitalet.

Jeres barn kan blive smittet. Børn udvikler meget sjældent alvorlig sygdom som følge af COVID-19. Hvis jeres barn imidlertid bliver syg, bedes I kontakte hospitalet.

Tegn på sygdom hos nyfødte børn kan være:

* manglende suttelyst (jeres barn skal vågne op og have lyst til at spise gennemsnitligt 6-8 gange i døgnet)
* tiltagende gylpetendens
* slaphed
* hurtig vejrtrækning (hvis jeres barn gennemsnitligt trækker vejret mere end 60 gange i minuttet)
* udsættende vejrtrækning (hvis jeres barn har længere pauser i sin vejrtrækning)
* besvær med at trække vejret
* tørre bleer
* hoste
* sekretion fra næsen eller øjnene
* hvis jeres barn virker utrøsteligt eller irritabelt
* feber (> 37,5° C) målt i endetarmen
* lav temperatur (< 36,0° C) målt i endetarmen

I kan ved tvivl ringe til: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

På telefonnummer: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Det er ikke altid nødvendigt at komme til hospitalet. Nogle gange er en telefonsamtale nok. Andre gange kan man arrangere en videosamtale.

Det er altid vigtigt at holde en god hygiejne, herunder:

* have mundbind på, hvis du er forkølet, har hoste eller åndenød
* vaske hænder, før og efter pusling
* Amning anbefales hvis muligt
* Ved amning anbefales det, at du bærer mundbind og herefter afvasker brystet med sæbe og vand (ikke spritte af)

Udarbejdet i et tæt samarbejde mellem Jordemoderforeningen, Dansk Jordemoderfagligt Selskab,

Dansk Selskab for Gynækologi og Obstetrik og Dansk Pædiatrisk Selskab